Innen ledelse innebærer **forretningstransformasjon** å gjennomføre grunnleggende endringer i hvordan en forretning drives for å takle endringer i markedet. Dette kan imidlertid være en relativt smal definisjon som overser andre årsaker og begrunnelser.

Ifølge en kilde er transformasjon generelt er en respons på to ting: "For det første er det underliggende problemer eller årsaker til organisasjonell smerte som må tas tak i. Disse må forstås ordentlig, men er likevel en viktig komponent. For det andre er det et ønske fra toppledelsen og andre seniorinteressenter om å bruke muligheten til å ta tak i disse årsakene på måter som fundamentalt endrer paradigmet til organisasjonen." En annen kilde beskriver forretningstransformasjon som "prosessen med å fundamentalt endre systemer, prosesser, mennesker og teknologi på tvers av en hel forretning eller forretningsenhet. En forretningstransformasjon vil sannsynligvis inkludere et hvilket som helst antall prosjekter i endringsstyring som hver fokuserer på individuelle prosesser, systemer, teknologier, lag eller avdelinger."

Når forretningstransformasjon brukes
------------------------------------

Behovet for forretningstransformasjon kan være forårsaket av eksterne endringer i markedet, for eksempel at en organisasjons produkter eller tjenester er utdaterte, finansiering eller inntektsstrømmer endrer seg, nye forskrifter trer i kraft eller markedskonkurransen blir mer intens. Denne styringsmetoden kan også omfatte omstrukturering av forretningsprosesser (*business process reengineering*, BPR). Imidlertid vil anvendelse av omstrukturering ikke i seg selv utgjøre en forretningstransformasjon, istedet bør utfallet være den avgjørende faktoren for om noen aktivitet virkelig er transformerende eller bare en forbedring. Andre metoder som strømlinjeformet tenking (*lean thinking*) eller Six Sigma er forankret i inkrementell forbedring istedet for paradigmeskifte i måten ting gjøres på:

* Øke inntekt eller markedsandel
* Forbedre kundetilfredshet
* Å kutte kostnader

Komponenter
-----------

Forretningsomstilling oppnås ved en eller flere av: omstille måten ansatte arbeider på, hvordan organisasjonen er strukturert, kjerne-produkt- eller tjenesteportefølje og hvordan teknologien brukes. Vanligvis går organisasjoner gjennom flere stadier for å transformere seg selv, som kan være å:

* Erkjenne behovet for endring og oppnå enighet blant interessenter om at endring er nødvendig
* Bli enige om hvilken form satsingen skal ta, mål for satsingen og en visjon som beskriver en bedre fremtid
* Forstå hva organisasjonen endrer seg fra og hva som må endres i detalj
* Utforme den nye organisatoriske måten å jobbe på og dens støtte og ledelse
* Teste og implementere endringer, vanligvis i bølger (dette kan skje over flere år)
* Manifestere endringen slik at organisasjonen ikke kan gå tilbake til hvordan den var oppnår de tiltenkte fordelene

Forretningstransformasjon kan føre til utvikling av ny kompetanse og bedre utnyttelse av eksisterende kompetanse.

Eksempler på transformasjoner
-----------------------------

Noen eksempler på organisatoriske transformasjoner inkluderer:

* General Motors sin transformasjon og restrukturering (rundt 2009)
* BBC sitt *Delivering Quality First*-program (siden 2011)
* Skyleverandøren Box, Inc. sin endring av målgruppe fra forbrukere til bedrift (rundt 2009-2010)
* British Airways sitt strategiske transformasjonsprogram som svar på lavprisflyselskaper (rundt 2004-2005)

Referanser
----------

1. ↑  .
Harvard Business Review January 2007 Kotter
2. ↑  Wherrett, Rob. «Explaining Business Transformation».
3. ↑  Cruise, David. «Business Transformation».
4. ↑  McKinsey Survey Arkivert 29. desember 2011 hos Wayback Machine. 2010
5. ↑  Harvard Business Review January 2007 Kotter
6. ↑  Bak, O. (2016). Investigating Organizational Transformation in Automotive Supply Chains: A Case Study on B2B and Extranet. Strategic Change, 25(3), 299-314.
7. ↑  Transformed GM back in the game 2010
8. ↑  BBC website Arkivert 2018-11-17 hos Wayback Machine October 2011
9. ↑  Box: The Path From Arrington’s Backyard To A Billion Dollar Business "Josh Stein started to connect the dots on doing an SaaS enterprise model. We credit him to being able to shine light for us on something we couldn’t see." 2012
10. ↑  British Airways simple route to business transformation 2005